钦定古今图书集成/明伦汇编/家范典/第030卷 > 《蒋氏寿萱堂》袁凯
## 钦定古今图书集成/明伦汇编/家范典/第030卷 > 《蒋氏寿萱堂》袁凯

湜湜黄浦，东流为莆。维莆之阳，季硕氏居。维季硕氏，
夙失其怙。母氏是拊，是复是顾，是乳是哺。燥湿易处，
不敢笑语，不敢恐惧。母也劳苦，既长而教，出就于校，
复因复好，克荷克绍，母也其耋。嗟嗟我母，如彼昊天。
何以报之，维以永年。煜煜芳草，树之于阴。翼翼高堂，
匪高且深。维此芳草，其气扬扬。母氏觏止，其忧乃忘。
既忘其忧，其乐悠悠。无有灾咎，维康维寿。维寿其何，
如山如河。不竭不磨，寝食具宜。水有游鲤，陆有秔米，
烹炙淅洗，甘膏滫瀡。酌此春醴，于堂之北。于堂之北，
旦旦若是，曷其有既。我歌我酒，置之于楣，告尔后来，
“告尔后来，季也可仪。”